PROGRAMA DE BEQUES PRÒPIES PER AL CURS 2006/2007 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/400)
  + [Valencià](/va/acuerdo/400)






Selector de idioma

Leer

* [Español](/es/acuerdo/400)
* [Valencià](/va/acuerdo/400)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROGRAMA DE BEQUES PRÒPIES PER AL CURS 2006/2007[Butlletí Oficial Universitat d'Alacant](/ca/Publicacion)
=========================================================================================================

Secretaria General

Butlletí Oficial Universitat d'Alacant





PROGRAMA DE BEQUES PRÒPIES PER AL CURS 2006/2007

Data d'aprovació
:   27/09/2006

Data de publicació
:   04/10/2006

Òrgan competent
:   Rector

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=400.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/400)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/400)
  + [Compartir acuerdo en 

    X](https://twitter.com/intent/tweet?via=UA_Universidad&text=PROGRAMA DE BEQUES PRÒPIES PER AL CURS 2006/2007&url=https://www.boua.ua.es/va/acuerdo/400)

**Títol:** PROGRAMA DE BEQUES PRÒPIES PER AL CURS 2006/2007

**Secció:** DISPOSICIONS GENERALS

**Òrgan:** Rector

**Data d'aprovació:** dimecres, 27 de setembre de 2006

Bases de la convocatòria d'un programa de beques pròpies coordinat pel Vicerectorat d'Ordenació Acadèmica i Professorat i el Vicerectorat d'Investigació  
    
    
 PROGRAMA PER AL CURS 2006/2007  
                       
             1. Objecte  
    
              La finalitat principal d'aquest Programa és la formació de personal docent i investigador a través de la concessió de beques a titulats en ensenyaments universitaris de caràcter oficial de 2n cicle (llicenciats universitaris, enginyers superiors o arquitectes), en qualsevol àrea de coneixement.  
               
              2. Convocatòria  
    
             D'acord amb aquestes bases, el rector farà la convocatòria.   
    
 El nombre de beques i el perfil dependrà de les disponibilitats dels departaments en el seu Pla d'Ordenació Docent, i és condició necessària per dotar-les que el departament interessat presente un dèficit de la seua capacitat docent que justifique els 9 crèdits que el becari pot impartir. A aquest efecte, els departaments remetran les corresponents sol·licituds abans de les 14.00 hores del 16 d’octubre del 2006. A partir d'aquestes sol·licituds, els Vicerectorats d'Ordenació Acadèmica i Professorat i d'Investigació, de forma coordinada, establiran el nombre i perfil de les beques que es convocaran.  
    
              3. Requisits dels sol·licitants      
    
              3.1. Per a optar a les beques de formació de professorat universitari convocades en aquesta resolució, serà necessari reunir els requisits següents:   
    
    
 a) Haver superat la totalitat dels estudis necessaris per a obtenir el títol de llicenciat, enginyer o arquitecte, incloent-hi, si escau, el projecte de final de carrera.   
    
                4. Requisits dels directors  
    
              4.1. Funcionari de cos docent universitari amb grau de doctor designat pel Consell de Departament.  
    
              4.2. El director de la investigació justificarà que disposa del finançament necessari (públic o privat) per a desenvolupar el projecte.   
    
    
              5. Condicions del programa   
    
             5.1. Els adjudicataris d'aquestes beques es beneficiaran dels drets que se’n deriven a partir de la data indicada en la resolució d'adjudicació; la durada de la beca serà d'un any natural a comptar des de l'endemà de la publicació de l'adjudicació, i es poden prorrogar únicament per un any més, a proposta motivada del Consell de Departament.  
    
                
             5.2. La quantia de les beques serà equivalent a la dotació de les beques FPI (Formació Personal Investigador). La dotació cobrirà les despeses de matrícula dels cursos de doctorat d’aquest any acadèmic, si escau; a més, els becaris disposaran d'una assegurança d'accidents corporals i una altra d'assistència mèdica, extensible al cònjuge i als fills del beneficiari, en cas que no tinguen dret a cobertura de la Seguretat Social. Tindran també tots els drets que la legislació de general aplicació els reconega, i estaran equiparats amb caràcter general als becaris de FPI.  
    
    
              5.3. Les beques es pagaran als beneficiaris per mensualitats completes des del moment en què el becari s'incorpore al centre o departament d'aplicació de la beca. Els efectes econòmics i administratius es produiran amb referència a la situació de dret del becari el dia 15 del mes que corresponga.   
    
    
              5.4. El vicerector d'Investigació de la Universitat d'Alacant podrà concedir la interrupció de la beca a petició raonada de l'interessat, una vegada emès l’informe del director de la investigació. Només en els casos en què s'aprecie l'existència de causes de força major es podrà recuperar el període interromput. Les interrupcions per incompatibilitat no podran ser superiors a sis mesos al llarg de la durada de la beca i de les seues possibles renovacions. Les interrupcions es produiran amb els efectes econòmics i administratius establits en el punt 5.3.   
    
    
              5.5. Les interrupcions per maternitat seran les establides en la legislació vigent en aquesta matèria, i aquest període serà recuperable, sense que s'altere, durant aquest període, la quantia a percebre.   
    
    
              5.6. Els becaris podran sol·licitar a la Universitat d'Alacant col·laborar en les tasques docents dels departaments universitaris, amb la conformitat prèvia del director de la investigació, i sempre a proposta del departament implicat; en aquest sentit, els becaris només podran col·laborar en tasques docents de classes pràctiques, sempre sota la supervisió del responsable de l'assignatura, fins a un màxim de noranta hores anuals i, en aquest cas, aquesta els haurà de ser reconeguda amb la corresponent certificació.   
    
    
              5.7. La concessió i el benefici d'una beca no implica cap relació contractual o estatutària amb la Universitat d'Alacant; tampoc comporta un compromís d'incorporació posterior de l'interessat a la plantilla de la Universitat.   
    
    
              5.8. Ser beneficiari d'una beca d'aquesta convocatòria és incompatible amb altres beques o ajudes finançades amb fons públics o privats espanyols o comunitaris, i amb sous o salaris que impliquen una vinculació contractual o estatutària de l'interessat.   
    
    
              6. Formalització de sol·licituds   
    
              Les persones que reunisquen els requisits detallats en l'apartat 3 podran formalitzar la sol·licitud d'acord amb el que s'indica en els subapartats següents.   
    
              6.1. El termini de presentació de sol·licituds serà de 20 dies, a comptar des de l’endemà de la publicació de la convocatòria en la pàgina web i en els taulers d'aquesta Universitat.   
    
 Les sol·licituds estaran dirigides al rector de la Universitat i hauran de ser presentades en el Registre General de la Universitat d'Alacant, o segons qualsevol dels procediments previstos en l'article 38 de la Llei 30/1992, de 26 de novembre, de règim jurídic de les administracions públiques i del procediment administratiu comú (BOE del 27).   
    
              6.2. Els impresos de sol·licitud estaran a disposició dels interessats en el Vicerectorat d'Ordenació Acadèmica i Professorat de la Universitat d'Alacant o accedint a la pàgina web.   
    
              6.3. Cada sol·licitant d'una beca haurà de lliurar degudament emplenat un exemplar de la sol·licitud, al qual adjuntarà els documents que a continuació es detallen:      
    
                   a) Currículum del sol·licitant.   
                   b) Fotocòpia del document nacional d'identitat o equivalent en el cas de ciutadans de països de la Unió Europea; per als sol·licitants d'altres països és obligatori presentar la targeta de residència.   
                   c) Currículum de l'investigador que avala la sol·licitud.  
                   d) Justificació del director del projecte de la disponibilitat de finançament que assegure el desenvolupament del treball d'investigació proposat.      
                   e) Memòria, amb una extensió màxima de mil paraules, de la investigació que durà a terme durant el període que siga beneficiari de la beca. En aquesta memòria haurà de constar la signatura de l'investigador que avala la sol·licitud.   
                   f) Fotocopia compulsada de la certificació acadèmica oficial en què consten, de manera detallada, les qualificacions corresponents a les diferents assignatures i les dates en què es van obtenir. Els sol·licitants que estiguen en possessió del títol oficial d'especialitat mèdica (MIR) o farmacèutica (FIR), o tinguen el certificat oficial d'especialitat en Biologia (BIR), en Química (QUIR) o en Psicologia (PIR) n’han de presentar una fotocòpia compulsada.   
    
              6.4. En cas de sol·licituds incompletes es requerirà l'interessat perquè resolga la falta o aporte la documentació preceptiva en els deu dies següents. Transcorregut aquest termini, i segons disposa l'article 42 de la Llei 30/1992 de 26 de novembre, de règim jurídic de les administracions públiques i del procediment administratiu comú, en la redacció que en dóna la Llei 4/1999, de 13 de gener, es considerarà que han desistit en la seua sol·licitud aquells qui, després de la corresponent notificació, no responguen degudament al requeriment   
    
              7. Selecció de candidats   
    
              7.1. Comissió: faran la selecció comissions compostes pel vicerector d'Ordenació Acadèmica i Professorat, el vicerector d'Investigació, el degà de la Facultat a la qual està adscrit el departament o persona en qui delegue, el director del departament, el secretari d’aquest, a més d’un representant per cada secció sindical representada en la Mesa Negociadora, amb veu però sense vot.  
    
              7.2. Criteris d'adjudicació: la comissió elaborarà una relació prioritzada, prèvia a l'examen de la documentació aportada pels candidats, que haurà de fer-se pública en el tauler d'anuncis del centre al qual estiga adscrit el departament, segons els criteris de selecció i barem següents:  
               
              a) Expedient acadèmic: fins a 5 punts.   
              b) Contingut científic del currículum del sol·licitant: fins a 2 punts.   
              c) Capacitat formadora del grup: fins a 2 punts.   
              d) Interès científic del projecte en què s'enquadra la beca: fins a 1 punt.   
                
 7.3. Si es produeix alguna renúncia o baixa entre els becaris de nova concessió durant els cinc mesos posteriors a l'inici de la beca, el seu lloc el podrà ocupar el candidat que figure a continuació en la relació prioritzada inicial. Les renúncies o baixes han de comunicar-se en el mateix mes que es produïsquen. En cas de substitucions, el període de beca no consumit serà irrecuperable a l'efecte de la durada de la beca.   
    
              8. Obligacions dels beneficiaris   
    
              8.1. L'acceptació de la beca pel beneficiari implica el respecte de les normes fixades en aquesta convocatòria, i també les que la Universitat d'Alacant establisca per a supervisar i avaluar el desenvolupament del treball dels becaris.   
    
              8.2. Els becaris tenen les obligacions següents:   
    
                   a) Incorporar-se al centre d'aplicació de la beca en el termini d'un mes a partir de l'endemà de la publicació de candidats seleccionats, llevat que es dispose d’autorització d'ajornament. Si algun adjudicatari no s'incorpora al seu centre dins d'aquest termini, s'entendrà que renuncia a la beca, excepte si es donen raons de força major degudament acreditades.   
    
                   b) Complir profitosament les diferents etapes del programa de formació, amb respecte a les normes pròpies del centre i amb dedicació exclusiva en la funció que ha d'ocupar.  
    
       c) Presentar en la data de terminació de la beca una memòria amb una extensió màxima de tres-centes paraules que expose quin ha estat el treball desenvolupat i quins els resultats obtinguts. A més, el becari haurà d'adjuntar un currículum actualitzat i un informe del director de la investigació.   
                     
 8.3. L'incompliment de les obligacions esmentades implicarà l'anul·lació de les ajudes concedides i el reintegrament, si escau, de les quantitats indegudament percebudes.  
    
              9. Renovació de beques  
                
 La renovació de la beca se sol·licitarà amb un informe motivat del Consell de Departament, que haurà d’haver arribat al Vicerectorat d’Ordenació Acadèmica i Professorat amb una antelació mínima d'un mes respecte de la data d'expiració.  
    
   Alacant, setembre del 2006





[Carretera Sant Vicent del Raspeig s/n  
03559 Sant Vicent del Raspeig - Alacant  
 Tel. 97 619 5351 - Fax 50 047 1574](https://www.google.es/maps/@09.094480,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12984&trk=tyah&trkInfo=tarId%4C6009747302756%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)